**OBAVIJEST RODITELJIMA/VANJSKIM POSJETITELJIMA**

od dana 7. siječnja 2025. godine na snazi su sljedeće mjere zaštite učenika i svih radnika Industrijsko-obrtničke škole Pula (dalje u tekstu: Škola):

1. Ulazna vrata Škole, kao i svi ostali ulazi ili izlazi, biti će zaključani tijekom cijelog perioda trajanja nastave.
2. Roditelji/posjetitelji mogu ulaziti u Školu samo u dogovorenom terminu uz prethodnu najavu ili na poziv od strane radnika Škole, o čemu se obavještava radnik na ulazu u školsku ustanovu.
3. Roditelji koji dolaze na informativne razgovore s razrednicima, stručnim suradnicima i ravnateljem, dužni su poštivati unaprijed zakazani termin.
4. Radnik Škole dužan je preuzeti stranku na ulazu te nakon sastanka ispratiti stranku iz Škole.
5. Radnik Škole obvezan je provjeriti identitet osobe koja ulazi u Školu uvidom u osobnu iskaznicu ili drugi odgovarajući dokument s fotografijom osobe. Osobi koja to odbije neće se dopustiti ulazak u Školu.
6. U slučaju održavanja roditeljskog sastanka, razrednik prisutne roditelje dočekuje na ulazu Škole i vodi do učionice, a nakon završetka roditeljskog sastanka razrednik prati roditelje do izlaza.
7. Svi posjetitelji koji nisu radnici ili učenici Škole moraju biti evidentirani i u pratnji radnika Škole upućeni na dogovoreno mjesto i ispraćeni iz Škole.
8. Radnik Škole koji je zadužen za poslove nadzora ulaza u prostore Škole, radi zaštite sigurnosti, može izvršiti sigurnosne preglede osoba koje ulaze u Školu i njihovih predmeta (torbe i dr.). Osobama koje ne dopuštaju obavljanje pregleda neće se dopustiti ulazak u Školu.
9. Predmeti pogodni za nanošenje ozljeda ili drugi nezakoniti predmeti privremeno će se zadržati.

Ravnatelj

Dragan Radovanović, dipl. ing.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_